RAPPORT REGSTREEKS: 'Regering behandel ons soos kinders' | Netwerk24
RAPPORT REGSTREEKS: 'Regering behandel ons soos kinders'
21 April 2020 07:49
Wrewel weens die streng staat van inperking bou op onder Suid-Afrikaners en veral sakelui, waarsku die ekonoom Mike Schüssler in 'n gesprek met Waldimar Pelser, Rapport se redakteur.
"Ons regering dink ons is kinders," se hy oor die manier waarop ekonomiese aktwiteite ingeperk word. "Hierdie is 'n gesondheidsprobleem, nie 'n magsvertoon nie."
Volgens Schüssler het mense die streng staat van inperking aanvanklik gesteun, maar dit is nou tyd om die ekonomie weer op te maak.
"Ons het almal groot geskrik, ons het nie geweet (hoe erg die siekte kan raak) nie. Die politici wou veilig speel."
Hy meen egter meer menselewens word nou vernietig weens die ekonomiese impak van die inperking as wat aan die virus self sou sterf. Schüssler waarsku dat dit veral die armste Suid-Afrikaners is wat die ergste geraak word.
Schüssler is voorts krities oor die regering se hantering van hulp vir veral ondernemings in die toerismebedryf. "Dit is absurd om kleur by te gooi," het hy gesê oor bemagtiging as 'n voorwaarde vir hulp in die bedryf.